《和九日溪楼远望》
宋代·赵希逢

明时月与日俱阳，君子如何谪远方。
青眼相看惟旧菊，白衣不远谩空觞。
横秋过雁书晴碧，薄暮屯云带夕黄。
独倚危栏闲着句，惭无五字比韦郎。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。